Борис Младенов-Young
„Чудесно мъжко яке!“
чух жена ми…

chitanka.info

„Чудесно мъжко яке! — чух жена ми,

да се прехласва с модния журнал. —

Ела го виж!“ — със снимка ме подмами.

„ОК е — рекох, ала аз съм спрял,

да гледам дрехи, нямам нужда вече,

задъхвам се с претъпкан гардероб,

а и животът ми почти изтече.

Кога ще ги износя? В моя гроб?“

Навремето обличали в ковчега

покойника с най-скъпи облекла,

а днес едва ли някой ще избега

да бъде гол изгорен във пещта.

И мен тъй ще положат необлечен

във урната ми за живота вечен!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.